Утвърждавам:

 Председател на РС:

 / Христо Първанов /

**ПРОЦЕДУРА**

**ЗА ЦЕНТРАЛИЗИРАНО РАЗПЛАЩАНЕ НА ДАНЪЦИТЕ** **ВЪРХУ ДОХОДИТЕ НА ФИЗИЧЕСКИТЕ ЛИЦА**

 Настоящата процедура допълва и променя счетоводната политика на Районен съд гр.Червен бряг във връзка с прилагането от 01.01.2013г. на схема за централизирано разплащане на данъците върху доходите на физическите лица.

 В изпълнение на дадените указания от Министерство на финансите, с писмо ДДС №16/27.12.2012г., от 01 януари 2013г. се допълва сметкоплана на съдебната система със сметка 7591”Трансфери за поети данъци върху доходите на физическите лица” и счетоводната политика, които се прилагат от 01.01.2013г., както следва:

 **I. Промени в раздел VII Отчитане на разчетите, т.2 Разчети с персонала от счетоводната политика на Районен съд гр.Червен бряг.**

 Начисляването и плащането на възнагражденията за персонала, както и начисляването на осигурителните вноски се отчитат по досегашния ред.

 За начисляването на данък върху доходите на физически лица се съставя следната счетоводна статия:

 Дт с/ка 42111”Задължения за зап. към работници, служители и друг щатен персонал по тр.прир.”

 Кт с/ка 7591” Трансфери за поети данъци върху доходите на физическите лица”

 При осчетоводяване на начислението в ПП-Конто-66 в сметка 7591 се избира съответния разходен параграф, а удържания ДДФЛ автоматично се отнася по §69-01 от движението по сметката.

 **II**.**Промени в раздел XV Счетоводно отчитане на средствата в набирателните сметки - Плащане на възнаграждения на вещи лица от набирателната сметка.**

 При изплащане на възнаграждения на вещи лица от набирателната сметка, когато лицето придобиващо дохода не е самооосигуряващо се лице, Районен съд гр.Червен бряг издава „Сметка за изплатени суми”.

 Удържания за сметка на лицето ДДФЛ не се начислява и плаща от набирателната сметка, а се превежда от сметката за чужди средства на Районен съд гр.Червен бряг по транзитната сметка.

**В отчетна група „Други сметки и дейности”**

- Начисляване на цялото възнаграждение:

Дт с/ка 48314 ”Депозити за вещи лица,експ. и командировки”

Кт с/ка 42117 ”Задължения към вещи лица”

-Прехвърляне на удържания ДДФЛ по транзитната сметка:

Дт с/ка 42117 ”Задължения към вещи лица”

 Кт с/ка 50133 ”Текущи банкови сметки в лева - набирателна сметка”

**В отчетна група „Бюджет”**

- Постъпване насумата на данъка:

Дт с/ка 50132 ”Текущи банкови сметки в лева – транзитна сметка”

 Кт с/ка 42117 ”Задължения към вещи лица”

 В касовия отчет се отразяват със знак (+) по §93-10”Чужди средства от други лица (небюджетни предприятия и физически лица) ( + –)”.

- Начисляване на ДДФЛ:

Дт с/ка 42117 ”Задължения към вещи лица”

 Кт с/ка 7591 ”Трансфери за поети данъци върху доходите на физическите лица” със знак (–) по §93-10 ”Чужди средства от други лица (небюджетни предприятия и физически лица) ( + –)”

* Трансфер на получените средства към ВСС

 Дт с/ка 7501 ”Вътрешни касови трансфери” §61-09-18(–) „Лични осигурителни вноски и ДДФЛ за вещи лица набирателна сметка”

 Кт с/ка 50132 ”Текущи банкови сметки в лева – транзитна сметка” §61-09-18(–) „Лични осигурителни вноски и ДДФЛ за вещи лица набирателна сметка”

 **Начисленият ДДФЛ не се превежда на НАП, поради което от счетоводната политика отпада счетоводната статия**:

 Дт с/ка 4591 ”Разчети за данък по ЗОДФЛ”

 Кт с/ка 7500 ”Разчети за плащания в СЕБРА” или

Кт с/ка 5013 ”Текущи банкови сметки в лева”

**III. Промени в раздел XIV. Ред и начин за предоставяне и отчитане на средствата на Националния фонд от структурните фондове на Европейския съюз и Кохезионния фонд**

Отнасяне на ДДФЛ, заедно с осигурителните вноски, по корективен трансфер за поети осигурителни вноски и данъци

* Бюджет на бенефициента:

Дт с/ка 4659 „Разчети между бюджети, сметки и фондове за поети осигурителни вноски и данъци” §89-03(–)

 Кт с/ка 7598 ”Корективен трансфер за поети осигурителни вноски и данъци” по §69-08(+)

* ИБСФ на бенефциента

Дт с/ка 7598 ”Корективен трансфер за поети осигурителни вноски и данъци” по §69-08(–)

 Кт с/ка 4659 „Разчети между бюджети, сметки и фондове за поети осигурителни вноски и данъци” §89-03(+).

**ЗАКЛЮЧИТЕЛНИ РАЗПОРЕДБИ**

Съгласно §25, ал.4 от Закона за държавния бюджет на Република България за 2013г. данъците върху доходите на физическите лица се начисляват, удържат, отчитат и внасят от бюджетните предприятия на основата на принципите, правилата и сроковете на централизираното разплащане по ал.1-3, без да се превеждат по сметките за приходите на централния бюджет на Националната агенция за приходите и при спазване на приложимия режим на данъчно облагане.

Настоящата Процедура за централизирано разплащане на данъците върху доходите на физическите лица към Счетоводната политика е разработена на основание СС1 „Представяне на финансови отчети”, сметкоплана на бюджетните предприятия, решение по протокол №2 от 17 януари 2013г. на ВСС гр.София и в съответствие с принципите и изискванията, определени в Закона за счетоводството, и влиза в сила от 01 януари 2013година.

Контрола за прилагане на Процедурата за централизирано разплащане на данъците върху доходите на физическите лица към счетоводната политика се възлага на съставителя на годишния финансов отчет -Главния счетоводител.

14.03.2013г. Изготвил:

 Гл.счетоводител:

 /Росица Иванова/